ROZHODNUTIE KOMISIE
z 3. decembra 2004,
ktorým sa schvaľujú plány na povolenie podnikov zameraných na obchod s hydinou a násadovými vajciami vo vnútri Spoločenstva
(oznámené pod číslom dokumentu K(2004) 4544)
(Text s významom pre EHP)
(2004/835/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 90/539/EHS z 15. októbra 1990 o veterinárnych podmienkach, ktorými sa riadi obchodovanie s hydinou a násadovými vajciami (1) v rámci Spoločenstva a ich dovozy z tretích krajín a najmä na jej článok 3, ods. 2 a 3,
keďže:
(1)
Rozhodnutia Komisie 92/139/EHS (2), 92/140/EHS (3), 92/141/EHS (4), 92/281/EHS (5), 92/282/EHS (6), 92/283/EHS (7), 92/342/EHS (8), 92/344/EHS (9), 92/345/EHS (10), 92/379/EHS (11), 92/480/EHS (12), 94/964/ES (13) a 95/141/ES (14) schvaľujú plány pre podniky zamerané na obchod s hydinou a násadovými vajciami vo vnútri Spoločenstva, ktoré predložilo Dánsko, Írsko, Francúzsko, Spojené kráľovstvo, Portugalsko, Holandsko, Nemecko, Grécko, Španielsko, Belgicko, Taliansko, Fínsko a Švédsko.
(2)
Na základe vývoja v hydinárskom sektore boli tieto členské štáty a Rakúsko požiadané o aktualizáciu svojich plánov a ich opätovné predloženie Komisii.
(3)
Česká republika, Estónsko, Cyprus, Lotyšsko, Litva, Maďarsko, Malta, Poľsko, Slovinsko a Slovensko predložili Komisii plány na schválenie podnikov zameraných na obchod s hydinou a násadovými vajciami vo vnútri Spoločenstva.
(4)
Tieto plány spĺňajú kritériá uvedené v smernici 90/539/EHS a v prípade ich účinnej implementácie umožňujú dosiahnutie stanoveného cieľa.
(5)
Kvôli zrozumiteľnosti a jednotnosti právnych predpisov Spoločenstva je potrebné uvedené zmenené a doplnené plány predložené členskými štátmi ako aj plány predložené novými členskými štátmi a Rakúskom schváliť.
(6)
Z tohto dôvodu je potrebné rozhodnutia 92/139/EHS, 92/140/EHS, 92/141/EHS, 92/281/EHS, 92/282/EHS, 92/283/EHS, 92/342/EHS, 92/344/EHS, 92/345/EHS, 92/379/EHS, 92/480/EHS, 94/964/ES a 95/141/ES zrušiť a nahradiť týmto rozhodnutím.
(7)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Plány a zmenené a doplnené plány na schválenie podnikov zameraných na obchod s hydinou a násadovými vajciami vo vnútri Spoločenstva predložené členskými štátmi, uvedenými v prílohe, sa schvaľujú.
Článok 2
Rozhodnutia 92/139/EHS, 92/140/EHS, 92/141/EHS, 92/281/EHS, 92/282/EHS, 92/283/EHS, 92/342/EHS, 92/344/EHS, 92/345/EHS, 92/379/EHS, 92/480/EHS, 94/964/ES a 95/141/ES sa zrušujú.
Článok 3
Toto rozhodnutie je určené členským štátom.
V Bruseli 3. decembra 2004